**Hjemsendelse med løn i henhold til lønkompensationsordningen**

Da vi er ekstraordinært hårdt økonomisk ramt som følge af covid-19/coronavirus hjemsendes du med løn i perioden fra [DATO – DATO]. Hjemsendelsen sker som alternativ til afskedigelse, som ellers havde været nødvendigt.

Du er efter reglerne om lønkompensation forpligtet til at anvende ferie, feriefridage og/eller optjent afspadsering svarende til 1,67 dage pr. fulde måneds hjemsendelse. Det præcise antal dage, du skal holde ferie eller anden frihed, opgøres forholdsmæssigt i forhold til den samlede hjemsendelsesperiodes længde. Hvis du har ferie, feriefridage eller afspadsering nok til gode til at dække dagene, trækker vi dem derfra.

Såfremt du ikke har ferie, feriefridage og/eller afspadsering nok til gode, skal du holde tjenestefri uden løn eller anvende feriedage fra det nye ferieår. Du bedes nedenfor angive, hvad du foretrækker:

\_\_\_ feriedage fra det nye ferieår

\_\_\_ tjenestefrihed uden løn

Bemærk at du ikke må arbejde, mens du er hjemsendt i lønkompensationsperioden, medmindre det på forhånd er aftalt.

\_\_\_ der er ikke planlagt genindkaldelse under hjemsendelsen

\_\_\_ der er planlagt genindkaldelse i henhold til vedlagte arbejdsplan

Du skal være opmærksom på, at du kan blive kaldt retur på arbejde med dags varsel i tilfælde af fx sygdom eller mangel på arbejdskraft.

Ændrer forholdene sig forud for hjemsendelsesperiodens ophør, kan hjemsendelsen kaldes tilbage, hvorefter du igen vil være forpligtet til at møde på arbejde med dags varsel.

[Såfremt du ikke har mulighed for at udskrive og underskrive vedlagte dokument, kan du returnere bekræftelse på modtagelse pr. mail sammen med din eventuelle stillingtagen til afholdelse af ferie eller tjenestefri uden løn, jf. ovenstående.]

[STED, DATO]

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_​​\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[ARBEJDSGIVERS NAVN] ​​​[MEDARBEJDERS NAVN]

​​​​